മൂന്നംഗ താത്കാലിക കോൺസുലേറ്റ് ഉടനടി അധികാരമേറ്റു. പുതിയൊരു ഭരണഘടന എഴുതിയുണ്ടാക്കുന്ന ചുമതല ഷീയെസിനും, ഭരണനിർവഹണം നെപോളിയനുമായിരുന്നു, . ഭരണാധികാരിയെന്ന നിലക്ക് നെപോളിയൻ ഉടനടിയായി ചെയ്തത് തങ്ങൾക്ക് അനുകൂലരായി നിന്ന പഴയ നിയമസഭാംഗങ്ങളെ രാജ്യത്തിന്റെ വിവിധഭാഗങ്ങളിലേക്ക് കോൺസുലേറ്റിന്റെ വക്താക്കളായി ജനസമ്പർക്കത്തിനു പറഞ്ഞയക്കുക എന്നതായിരുന്നു. മറ്റൊന്ന് അനധികൃതമായ തടവിലെടുക്കൽ/നാടുകടത്തൽ നിയമം നിരുപാധികം പിൻവലിക്കുക എന്നതും. എന്നാൽ തീവ്രവിപ്ലവകാരികളിൽ ചെലരെ നാടുകടത്തിയെന്നും സൂചനകളുണ്ട്..മതസഹിഷ്ണുതയുടെ ഭാഗമായി നിവോസ് 9-ന് (ഡിസമ്പർ 30) പുറപ്പെടുവിച്ച ഉത്തരവുപ്രകാരം വാലെൻഷ്യയിലെ ക്രൈസ്തവപുരോഹിതൻ പയസ് ആറാമനെ മതവിധികൾ പ്രകാരം അടക്കം ചെയ്യാനുള്ള അനുമതി നല്കപ്പെട്ടു.. 

നെപോളിയന്റെ അടിയന്തരശ്രദ്ധ പതിഞ്ഞ മറ്റൊരു കാര്യം ഫ്രാൻസിന്റെ സമ്പദ്വ്യവസ്ഥയായിരുന്നു. റൊക്കം പണത്തിനു പകരം Assignat എന്നപേരിലുള്ള വായ്പാപത്രങ്ങളാണ് പ്രചാരത്തിലുണ്ടായിരുന്നത്. സൈനികർക്കും മറ്റുദ്യോഗസ്ഥർക്കും വർഷങ്ങളായി ശമ്പളം ലഭിച്ചിരുന്നില്ല. കൈവശാവകാശ റജിസ്റ്ററുകൾ പുതുക്കാത്തതിനാൽ ഭൂനികുതി ഈടാക്കുന്നതിലും കനത്ത വീഴ്ച പറ്റിയിരുന്നു. ധനകാര്യവകുപ്പ് ഏറ്റെടുത്ത ഗൂഡിൻ ഉടനടി സ്ഥാവരജംഗമസ്വത്തുക്കളുടെ കൈവശാവകാശരേഖകൾ പുതുക്കാനും നികുതി ഈടാക്കാനുമുള്ള സംരംഭങ്ങൾക്ക് നേതൃത്വം നല്കി 

നെപോളിയന്റെ ഭേദഗതികൾ
താത്കാലിക കോൺസുലേറ്റ്
പശ്ചാത്തലം
കോൺസുലേറ്റ് ഭരണകൂടം